TSF เพิ่มทุนเทกโอเวอร์บริษัทปิคนิค
ทรีซิกตี้ไฟว์ เพิ่มทุนจดทะเบียนขายให้ผู้ถือหุ้นเดิม และนักลงทุนเฉพาะเจาะจง&nbsp; หวังนำเงินเทกโอเวอร์บริษัทปิคนิค
19 ก.ค. 2554

ทรีซิกตี้ไฟว์ เพิ่มทุนจดทะเบียนขายให้ผู้ถือหุ้นเดิม และนักลงทุนเฉพาะเจาะจง  หวังนำเงินเทกโอเวอร์บริษัทปิคนิค
คณะกรรมการบริษัท ทรีซิกตี้ไฟว์ (TSF) มีมติเพิ่มทุนจดทะเบียนขายให้ผู้ถือหุ้นเดิม และนักลงทุนเฉพาะเจาะจง(พีพี) เพื่อนำเงินไปซื้อหุ้น บริษัท ปิคนิค คอร์ปอเรชั่น ไม่ต่ำกว่า 51% และใช้สำหรับรับซื้อหุ้นปิคนิคทั้งหมด
บริษัทจะเพิ่มทุนจดทะเบียนอีก 491,171,292.40 บาท เป็น618,763,858.40 บาท   แบ่งเสนอขายหุ้นเพิ่มทุนจำนวน3,533,784,693 หุ้นขายให้ผู้ถือหุ้นเดิมที่มีชื่อในทะเบียนวันที่ 16 ก.ย.นี้ สัดส่วน1 หุ้นเดิม ต่อ3 หุ้นในราคาหุ้นละ 0.55 บาท และเสนอขายให้นักลงทุนเฉพาะเจาะจง(พีพี)จำนวน 200 ล้านหุ้นขายในราคาหุ้นละ 0.90 บาทและจัดสรรหุ้นจำนวน1,177,928,231 หุ้นรองรับการแปลงสภาพใบสำคัญแสดงสิทธิซื้อหุ้น(วอร์แรนต์)ครั้งที่ 2 ที่จะแจกให้กับผู้ถือหุ้นเดิมที่จองซื้อหุ้นเพิ่มทุนดังกล่าว  "การเพิ่มทุนจะเกิดขึ้นได้ก็ต่อเมื่อบริษัทสามารถเจรจากับกลุ่มผู้ถือหุ้นของบริษัทปิคนิค คอร์ปอเรชั่น ฯสำเร็จ ซึ่งจะช่วยสร้างรายได้และกำไรเพิ่มขึ้นแก่บริษัทในอนาคต"